b"\n_START_ARTICLE_\nKajol\n_START_SECTION_\nDades biogr\xc3\xa0fiques\n_START_PARAGRAPH_\nEl seu primer \xc3\xa8xit com a actriu el va assolir amb el thriller Baazigar (1993), on hi actuava amb el tamb\xc3\xa9 principiant Shahrukh Khan. Amb aquest actor va constituir una de les parelles rom\xc3\xa0ntiques m\xc3\xa9s famoses de Bollywood dels anys 90, i les pel\xc2\xb7l\xc3\xadcules en qu\xc3\xa8 van actuar junts s'han convertit en \xc3\xa8xits fenomenals, com Dilwale Dulhania Le Jayenge (1995), Kuch Kuch Hota Hai (1998) i Kabhi Khushi Kabhie Gham (2001). Despr\xc3\xa9s d'aquest darrer film, Kajol es va retirar per a consagrar-se a la maternitat. Va tornar al cinema cinc anys m\xc3\xa9s tard com a protagonista de la pel\xc2\xb7l\xc3\xadcula Fanaa (2006), o compartia el protagonisme amb Aamir Khan. I el 2010 es va refer la parella Shahrukh Khan-Kajol amb la pel\xc2\xb7l\xc3\xadcula My Name Is Khan._NEWLINE_Ha actuat igualment amb la majoria d'estrelles masculines de Bollywood i el 2010 ja havia guanyat cinc Filmfare Awards a la millor actriu. Est\xc3\xa0 casada amb l'actor Ajay Devgan des del 1999 amb qui ha tingut dos fills."